section_heading: Stanovništvo
paragraph_text: Matične grofovije okarakterizirane su kao "naseljene u cjelini lijepim, ugodnim i konformističkim ljudima srednje klase" (1987.), za što se uzima kao primjer grofovija Surrey, za koju je opisano da posjeduje suštinske karakteristike matičnih grofovija "ugodnog" prigradskog naselja s lijepim vilama i uredno pokošenim travnjacima". Marcus Crouch istaknuo je da su matične grofovije više pogođene migracijama, kako iz Ujedinjenog Kraljevstva tako i izvan njega, nego bilo koja druga regija u zemlji, čineći ih najkozmopolitskijom regijom Engleske, što znači da nema tipičnog domicilnog stanovništva. Jedan od rezultata ove raznolikosti, tvrdi on, leži u činjenici da je lokalna privrženost manja u matičnim grofovijama nego u, na primjer, Yorkshireu ili dijelovima Škotske gdje je dolazilo do manje prostorne pokretljivosti stanovništva.